Postup pri realizácií návštev vo vonkajších a vnútorných priestoroch zariadenia sociálnych služieb s pobytovou formou v čase uvoľňovania opatrení súvisiacich s výskytom ochorenia COVID - 19

|  |  |  |  |
| --- | --- | --- | --- |
| Verzia | 01 | Platná od | 05.06.2020 |
| Revízia | 01 | Platná od | 26.04.2021 |
| Počet výtlačkov | 07 | Registratúrna značka | RN |
| Výtlačok | 01 | Riaditeľka DSS Méta | |
| Výtlačok | 02 | Manažérka kvality DSS Méta | |
| Výtlačok | 03 | Vedúca prevádzky Lipovec, ZPB | |
| Výtlačok | 04 | Vedúca zdravotného úseku Lipovec | |
| Výtlačok | 05 | Subvlastník procesu Prípravy a riadenia odborných postupov ZPB | |
| Výtlačok | 06 | Vedúca sociálneho úseku Lipovec | |
| Výtlačok | 07 | Vedúca prevádzky ŠZ | |

|  |  |  |
| --- | --- | --- |
|  | Vypracoval | Schválil |
| Meno | Mgr. Daniela Červeňová | Mgr. Erika Krebesová |
| Funkcia | Manažérka kvality | Riaditeľka DSS Méta |
| Dátum | 05.06.2020 | 05.06.2020 |
| Podpis |  |  |

OBSAH

1 Cieľ 3

2 Príchod návštevy do zariadenia (vrátane vonkajších priestorov) 3

2.1 O čom je nutné informovať pred návštevou 3

2.2 Príchod návštevy do zariadenia (vrátane vonkajších priestorov) 4

2.3 Návšteva vo vonkajších priestoroch zariadenia 4

2.4 Návšteva vo vnútorných priestoroch zariadenia 5

3 Preventívne opatrenia počas návštev na strane poskytovateľa a návštevníkov 6

3.1 Plán návštev 6

3.2 Spôsob dezinfekcie a sanitácie priestorov pre návštevy 6

3.3 Kontrola zdravotného stavu návštevníkov 7

4 Informačná povinnosť 7

4.1 Informačná povinnosť návštevníka 7

4.2 Informačná povinnosť zariadenia 7

5 Prílohy 7

6 Súvisiace podklady a dokumenty 7

# Cieľ

Cieľom dokumentu odborného postupu je nariadiť postup pri realizácií návštev vo vonkajších a vnútorných priestoroch zariadenia s pobytovou formou v čase uvoľňovania opatrení súvisiacich s výskytom ochorenia COVID – 19..

Tento postup upravuje základné podmienky pri realizácií návštev vo vonkajších a vnútorných priestoroch zariadenia pri dôslednom dodržiavaní hygienicko-epidemiologického režimu a opatrení za účelom zamedzenia šírenia ochorenia COVID-19. Toto usmernenie upravuje iba tie opatrenia, ktoré sú nad rámec bežného chodu zariadenia. V prípade potreby poskytovateľ konzultuje organizačné postupy súvisiace s aktuálnymi hygienicko-epidemiologickými opatreniami ÚVZ SR, vydanými na zamedzenie šírenia ochorenia COVID- 19 s príslušným RÚVZ. PSS sú oboznámení v zrozumiteľnej podobe v ľahko čitateľnej verzii dokumentov ***Postup pri návštevách v DSS Méta v čase uvoľňovania opatrení v čase súvisiacich s výskytom ochorenia COVID-19.***

Cieľová skupina: Odborní a obslužní zamestnanci v pobytovej forme sociálnych služieb, PSS, rodinní príslušníci/opatrovníci PSS

# Príchod návštevy do zariadenia (vrátane vonkajších priestorov)

## O čom je nutné informovať pred návštevou

Zariadenie je povinné oboznámiť klientov a návštevníkov o:

* aktuálnych hygienicko-epidemiologických opatreniach v zariadení a celkovej organizácii chodu zariadenia počas návštevy,
* Pri vstupe do zariadenia návštevník vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku*** */príloha 05./* s poznámkou, že ide o externú osobu.
* povinnosti podpísať dokument ***Dennú evidenciu návštev v zariadení sociálnych služieb*** */príloha 01.*/, ktorej súčasťou je aj čestné prehlásenie o zdravotnom stave návštevníka a jeho cestovateľskej anamnéze. Na základe opatrení ÚVZ SR OLP/4592/2020 sme povinní archivovať danú evidenciu 30 dní.
* Zariadenie odporúča, aby osoby, ktoré spadajú do rizikovej skupiny osôb alebo osoby žijúce v spoločnej domácnosti s osobou v rizikovej skupine, zvážili návštevu zariadenia.
* RIZIKOVÉ SKUPINY OSÔB:
* Starší ľudia vo veku nad 60 rokov a viac
* Osoby s pľúcnou chorobou a s chronickým ochorením srdca a pľúc + ďalšie diagnózy
* Osoby s chronickým ochorením spojeným so zníženou imunitou

## Príchod návštevy do zariadenia (vrátane vonkajších priestorov)

Odporúča sa, **aby** **bola návšteva vopred dohodnutá**, s cieľom obmedziť zhromažďovanie ľudí pred vstupom do budovy zariadenia a v priestoroch zariadenia (vonkajších aj vnútorných). Návštevy je potrebné nahlásiť vedúcim prevádzok. Na základe týchto opatrení vypracuje zariadenie ***Plán návštev*** /príloha č.02/, ktorého cieľom je zabezpečiť organizáciu návštev ako i organizáciu dezinfekcie a sanitácie návštevných priestorov medzi jednotlivými návštevami.

Odporúča sa obmedziť počet osôb pre jedného návštevníka max. 2 osoby a primerane minimalizovať čas trvania návštevy, s prihliadnutím na individuálne potreby prijímateľov sociálnych služieb.

Odporúča sa neumožniť osobám mladším ako 15 rokov navštíviť klienta.

Pri vstupe do zariadenia (vrátane vonkajších priestorov) je nutné každému návštevníkovi **zmerať bezkontaktným teplomerom teplotu** a zaznamenať vo formulári ***Meranie teploty návštevníkom*** */Príloha 04./* **V prípade zvýšenej teploty** alebo príznakov respiračného ochorenia (zvýšená teplota –nad 37,5 °C, kašeľ, sekrécia z nosa), **mu nebude umožnený vstup so zariadenia** (ani do vonkajších priestorov). Pri vstupe do zariadenia vo vstupných priestoroch klient/sprevádzajúca osoba klienta sa musí preukázať potvrdením o negatívnom výsledku antigénového testu na ochorenie COVID-19 nie starším ako 7 dní, pokiaľ sa na klienta/sprevádzajúcu osobu nevzťahuje výnimka podľa Vyhlášky 187 Úradu verejného zdravotníctva Slovenskej republiky, ktorou sa nariaďujú opatrenia pri ohrození verejného zdravia k režimu vstupu osôb do priestorov prevádzok a priestorov zamestnávateľa. Z dôvodu ochrany zdravia a života sa aj napriek výnimkách odporúča pravidelné vykonávanie testu.

Návštevník vypíše ***Čestné vyhlásenie zamestnanca poskytovateľa sociálnej služby o zdravotnom stave zamestnanca a osôb, s ktorými je v styku***s poznámkou, že ide o externú osobu /príloha 05./.

Pokiaľ návštevník žije v spoločnej domácnosti s osobou chorou na COVID-19, alebo podozrivou z ochorenia COVID-19, alebo bol s takouto osobou v kontakte, alebo v jeho blízkej rodine, s ktorou je v styku, je niektorý príslušník rodiny v karanténe, alebo ak v tomto období on alebo osoba, s ktorou je v blízkom kontakte pricestovala zo zahraničia (z krajiny s vysokým rizikom šírenia ochorenia Covid- 19), rovnako mu nebude umožnený vstup so zariadenia (ani do vonkajších priestorov).

**Zariadenie je povinné** pre osoby vstupujúce do zariadenia zabezpečiť pri vstupe do zariadenia voľne dostupnú, na bezpečnom mieste umiestnenú, **dezinfekciu rúk a jednorazové návleky na obuv /**len v prípade návštevy vo vnútorných priestoroch/.

## Návšteva vo vonkajších priestoroch zariadenia

Odporúča **sa preferovať realizáciu návštev vo vonkajších priestoroch** (ak je to možné vzhľadom na priestory zariadenia, možnosti klientov – ich zdravotný stav, prípadne aktuálne počasie).

Zariadenie zabezpečuje **dezinfekciu rúk** pre návštevníka a klienta.

Návšteva môže byť realizovaná len vo vyhradených priestoroch. **Návštevník, zamestnanec prichádzajúci do kontaktu s ním, ako aj navštevovaný klient** má počas celej doby návštevy **vhodne prekryté horné dýchacie cesty** (rúško PPF2, rúško, šál, šatka). Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiadúce, ktorí nemusia mať prekrytú tvárovú časť.

Zariadenie zabezpečí vymedzenie vonkajšieho priestoru pre návštevy a vybavenie tohto priestoru stolmi a stoličkami pri dodržaní stanoveného odstupu.

Zariadenie je povinné zabezpečiť organizáciu pohybu osôb vo vonkajších priestoroch, tak aby bol **dodržaný odstup medzi jednotlivými návštevami min 5 metrov**.

**Po ukončení návštevy** je potrebné všetky dotykové plochy (stoly, stoličky) **vhodným spôsobom vydezinfikovať.**

## Návšteva vo vnútorných priestoroch zariadenia

Po príchode návštevníka do vnútorných priestorov zariadenia je potrebné zabezpečiť **hygienu jeho rúk,** najlepšie s použitím dezinfekčných mydiel alebo gélov a jednorazových papierových utierok, na ktorých likvidáciu je v miestnosti vymedzená nádoba s krytom. Odporúča sa používať jednorazové návleky na obuv prípadne jednorazové rukavice.

Návšteva bude realizovaná len vo **vyhradených vnútorných priestoroch**. Návštevník, zamestnanec prichádzajúci do kontaktu s ním, ako aj navštevovaný klient má počas celej doby návštevy **vhodne prekryté horné dýchacie cesty** (respirátor FFP2, rúško, šál, šatka). Toto opatrenie sa nevzťahuje na deti a klientov, u ktorých to vzhľadom na ich znevýhodnenie nie je možné alebo žiadúce, ktorí nemusia mať prekrytú tvárovú časť.

Zariadenie je povinné zabezpečiť organizáciu pohybu osôb vo vnútorných priestoroch, tak aby bol dodržaný **odstup medzi jednotlivými návštevami min 2 metre**. Vo vnútorných priestoroch, ktoré **sú menšie ako 15m2, môže byť návšteva iba pre jedného klienta** (resp. manželský pár, súrodencov).

# Preventívne opatrenia počas návštev na strane poskytovateľa a návštevníkov

## Plán návštev

Návštevníkovi sa odporúča vopred ohlásiť deň a hodinu plánovanej návštevy vedúcej/cemu prevádzky. Cieľom tohto opatrenia je zamedziť kumulácii väčšieho počtu návštevníkov v priestoroch vymedzených pre návštevu ako i naplánovať organizáciu dezinfekcie a sanitácie návštevných priestorov medzi jednotlivými návštevami.

Zariadenie si týmto vymedzuje povinnosť na základe individuálnych potrieb klienta ako i prevádzkových možností usmerniť návštevníka ako i klienta o čase a dĺžke trvania návštevy. S touto informáciou bude návštevník rovnako ako i klient vopred oboznámený.

## Spôsob dezinfekcie a sanitácie priestorov pre návštevy

V rámci pravidiel prevencie a kontroly infekcií ([www.uvzsr.sk](http://www.uvzsr.sk)) a špeciálnych preventívnych opatrení v prevádzke platia tieto pravidlá:

* Aktualizovať hygienicko-epidemiologický plán
* Aktualizovať používané dezinfekčné prostriedky so zameraním na prípravky odporúčané k používaniu v prevencii pred koronavírusom.
* Aktualizovať plán obmeny dezinfekčných prostriedkov
* Aktualizovať plán dezinfekcie so zameraním na:
* dezinfekciu bežných dotykových plôch v priestore vyhradenom pre návštevy (stolíky, držadlá, madlá, kľučky ... vždy po každej návšteve
* dezinfekciu priestoru vyhradenom pre návštevy prostredníctvom germicídnych žiaričov s uzatvoreným systémom po dobu 20 – 30 minút po každej návšteve
* v návštevných priestoroch sa zabezpečí pravidelné vetranie, ktoré je základným preventívnym opatrením.
* Všetky výkony vzťahujúce sa na sanitáciu a dezinfekciu priestorov pre návštevy sa zapisujú po každom výkone do formulára ***Evidencia výkonov sanitácie a dezinfekcie v priestore vyhradenom pre návštevy******/príloha 03/.***

## Kontrola zdravotného stavu návštevníkov

Pri príchode do zariadenia sa návštevníkovi premeria teplota bezkontaktným teplomerom a zapíše sa do formulára ***Meranie teploty návštevníkom*** */Príloha 04/.*

# Informačná povinnosť

## Informačná povinnosť návštevníka

Ak sa u návštevníka kedykoľvek po dobu 14 - dní po ukončenej návšteve objavia príznaky ochorenia COVID – 19, bezodkladne o tom informuje poskytovateľa.

## Informačná povinnosť zariadenia

Ak sa v zariadení objaví ochorenie Covid 19, u ktoréhokoľvek klienta, prípadne zamestnanca poskytovateľ je povinný kontaktovať a informovať o tejto skutočnosti všetkých návštevníkov, ktorí realizovali návštevu v období 14-dní pred potvrdením nákazy.

Poskytovateľ zabezpečí dôsledné dodržiavanie aktuálnych hygienicko-epidemiologických opatrení Úradu verejného zdravotníctva SR, vydaných na zamedzenie šírenia ochorenia COVID- 19, hygienických odporúčaní a používanie osobných ochranných pomôcok.

# Prílohy

Príloha 01: Dennú evidenciu návštev v zariadení sociálnych služieb

Príloha 02: Plán návštev

Príloha 03: Evidencia výkonov sanitácie a dezinfekcie v priestore vyhradenom pre návštevy

Príloha 04: Meranie teploty návštevníkom

Príloha 05: Čestné vyhlásenie zamestnanca o zdravotnom stave klienta a osôb, s ktorými je v styku

# Súvisiace podklady a dokumenty

* Aktuálne informácie na [www.ruvz.sk](http://www.ruvz.sk)
* Návod na použitie germicídnych žiaričov
* Krízový plán pri riadení činnosti zameraných na predchádzanie vzniku a šíreniu Covid-19, resp. iných prenosných ochorení